“ ТЭЭВЭР АЧЛАЛ “ Хувьцаат компанийн 2020 оны үйл ажиллагааны тайлан

2021 оны 01 -р сарын 12 Улаанбаатар хот

“ ТЭЭВЭР АЧЛАЛ “ Хувьцаат компани 2020 онд удирдлагын багт гүйцэтгэх захирал, нягтлан бодогч, менежер, механик инженер- 2, тээвэр зохицуулагч -2 нийт 7 удирдах ажилтны бүрэлдэхүүнтэй, Улаанбаатар – Дархан Уул- Улаанбаатарын чиглэлийн зорчигч тээвэрлэлтийн шугам замд 22 том оврын автобус, такси үйлчилгээний 18 тээврийн хэрэгсэлтэй, Улаанбаатар – Багануур –Улаанбаатарын чиглэлд 18такси, нийт 58хөдлөх бүрэлдэхүүнтэйгээр үйл ажиллагаагаа явуулж эхэлсэн.

Монгол Улсын Засгийн газрын 2011 оны 11-р сарын 09-ний өдрийн № 311-р тогтоолын дагуу тус компанийн дотоод хяналт шалгалтын багийг 2020 оны 01-р сарын 02-ны өдрийн № 01 тоот тушаалын дагуу 4 хүний бүрэлдэхүүнтэйгээр үйл ажиллагааны үндсэн чиглэлийг баталж, ажил үүргийн хуваарь, төлөвлөгөөний дагуу дараахь ажлуудыг хийж гүйцэтгэлээ.

Тус компани нь хот хоорондын нийтийн тээврийн үйлчилгээнд ашиглагдах хууль, дүрэм, зааварчилгааны нэгдсэн эмхэтгэл хийж, хөдөлмөр хамгаалал, аюулгүй ажиллагааны зааварчилгааг өдөр тутам болон сэдэвчилсэн хэлбэрээр өгч, зааварчилгааны журналд гарын үсэг зуруулан өдөр тутмын үйлчилгээнд гаргаж хэвшүүллээ.

Компанийн захирлын нэрэмжит үзлэг шалгалтыг улиралд нэг удаа Зам Тээврийн Яам болон АТҮТ-ийн холбогдох албан тушаалтнуудтай хамтран зохион байгуулж шалгалтаар илэрсэн алдаа дутагдлыг хугацаатай үүрэг өгөн, арилгуулж хэвшүүллээ.

Компанийн дотоод нөөц бололцоог ашиглан засвар үйлчилгээний төвийг 12’133’000 ₮-өөр тохижуулан ажиллуулсанаар ажлын байрыг 2 нэгжээр нэмэгдүүлэн, компанийн тээврийн хэрэгслүүдийн ТҮ-1 , ТҮ- 2-ийг цаг алдалгүй түргэн шуурхай хийдэг болсон бөгөөд ингэснээр парк болон цаг ашиглалт нэмэгдэж, тэр хэмжээгээр гадагш урсах хөрөнгө орлого болон орж ирдэг боллоо. Засвар үйлчилгээний төвийг ашиглалтанд оруулсантай уялдуулан тос, тослох материал, сэлбэг хэрэгслийн зайлшгүй байх нөөц, хэрэгцээ гарсантай холбогдуулан үйл ажиллагааны чиг хүрээг өргөжүүлэн “ Акума центер “ ХХК болон “ Магнай Трейд “ ХХК-тай хамтран ажиллах гэрээг эхний ээлжинд нэг жилээр хийж ажиллаж ирлээ.

Жилийн эцсийн байдлаар шатах тослох материалын үлдэгдэл 974’450 ₮, сэлбэг хэрэгслийн үлдэгдэл 3’738’000₮ байна. Үүнээс зээлээр худалдан авсаны өглөг 3’259’500 ₮ байна.

2-р улиралын захирлын нэрэмжит үзлэг шалгалтыг 2020 оны 04-р сарын 08-ий лхагва гарагт компанийн өөрийн байранд зохион байгуулж тээврийн хэрэгслийн бүрэн бүтэн байдал, аюулгүй тээвэрлэлтийн хангаж буй эсэх тал дээр анхаарал хандуулан ажилласан бөгөөд нийт тээвэрлэгч жолооч нарыг “ Нийслэлийн иргэдийг гамшигаас хамгаалах сургалт арга зүйн төв “ –төй хамтарсан сургалт зохион байгуулж, урдчилан сэргийлэх сургалтанд хамруулсан болно.

2020 онд явуулсан зорчигч тээвэрлэлтийн үйл ажиллагааг тоон үзүүлэлтээр үзүүлбэл

|  |  |  |  |  |  |  |  |
| --- | --- | --- | --- | --- | --- | --- | --- |
| № | Автовокзал | Рейсийн тоо | Зорчигч | Том хүн | Орлого | АТҮТ-д | Нийт орлого |
| Хүүхэд |
| 1. | 1-р улиралд | 4623 | 49’875 | 48’037 | 415’978’572 | 30’771’528 | 446’750’100 |
| 1’838 |
| 2. | 2-р улиралд | 4’800 | 45’467 | 43’734 | 388’956’248 | 27’910’152 | 416’866’400 |
| 1’733 |
| 3. | 3-р улиралд | 4’898 | 49’917 | 47’864 | 431’836’284 | 31’199’916 | 463’036’200 |
| 2’053 |
| 1’534 |
| **Нийт** |  | **19’421** | **195’616** | **188’458** | **1’676’942’776** | **121’400’524** | **1’798’343’600** |
| **7’158** |

Нийт 19’421 удаагийн 195’616 зорчигч тээвэрлэж нийт 1’798’343’600 ₮-ий орлого олж, “ АТҮТ” ТӨҮГ-т 121’400’ 524 ₮ орлого оруулж, 1’676’942’776 ₮-ийн орлого олсон харагдаж байгаа боловч гаралт нэмэгдээгүй, бүх тээврийн хэрэгсэл эзэмшлийнх байгаа учраас санхүүгийн тайлангаас харвал урд жилүүдийнхээс ашиг өссөн дүн байхгүй байна. Компани өөрийн өмчлөлийн тээврийн хэрэгсэлтэй болсноор энэ тоон үзүүлэлт өсөх хандлагатай байна.

Зам тээврийн яам болон АТҮТ-өөс явуулж байгаа бодлогын хүрээнд хот хоорондын зорчигч тээврийн үйлчлгээнд явж байгаа тээврийн хэрэгслийг жилд 4 удаа оношлогоонд оруулах асуудлыг дэмжин тухай бүрт нь бүх тээврийн хэрэгслүүдийг бүрэн цаг алдалгүй хамруулсан бөгөөд тээврийн хэрэгслийн жолооч нарыг жолоочийн хариуцлагын даатгалд бүрэн хамруулсан.

Нийслэл хотоос тавьж байгаа зорилтын хүрээнд өнгөрсөн оны 2-р улиралд ногоон байгууламж, автомашины зогсоолын тохижилтын ажлыг өөрийн компанийн гадна эргэн тойронд хийж гүйцэтгэлээ. “ Бадрахбалдан “ ХХК-тай гэрээ байгуулан нийт тээвэрлэгч жолооч, ажилтан албан хаагчдыг зуны ажлын ажлын формоор хангалаа.

Зорчигч жолооч нарын ая тухтай байдал, аюулгүйн тээвэрлэлтийн үүднээс Дархан Уул аймгийн чиглэлийн шугам замд дундын цэг болох “ Бамбарууш “ цайны газартай хамтран ажиллах гэрээг 2018 оны 08 -р сарын 30-аас эхлэн шинэчлэн байгуулж ажиллаж ирлээ.

 3-р улиралд Баянгол дүүргийн “ Онцгой байдлын хэлтэс “ –тэй хамтран галын аюулаас урьдчилан сэргийлэх болон тээвэрлэлтийн явцад гал гарсан тохиолдолд яаралтай авах арга хэмжээ, хэрэгжүүлэх арга зам сэдэвт сургалт өдөрлөгийн зохион байгуулсаны зэрэгцээгээр компанийн эзэмшлийн нийт тээврийн хэрэгслүүдийг хяналтын камер хар хайрцагаар бүрэн хангаж, тээвэрлэгч жолооч нарын аюулгүй тээвэрлэлтэнд анхаарч ажиллалаа.

 Мөн АТХУБайцаагч нийт тээвэрлэгч жолооч нартай хамтарсан хурлыг 3, 6-р сард зохион байгуулан хөдөлмөр хамгаалал, хөдөлмөрийн дотоод журмын биелэлтийн талаар болон илэрсэн зөрчил, дутагдлыг арилгах, зам тээврийн осол, хэрэг зөрчлөөс урьдчилан сэргийлэх талаар ярилцлага хийж, Зөрчлийн тухай хууль, Автотээврийн тухай хууль түүнд нийцүүлэн гаргасан дүрэм журам, Хөдөлгөөний аюулгүй байдлын тухай хууль, Гамшиг ослын үед авах арга хэмжээ ,Замын хөдөлгөөний дүрэм, үйлчилгээний стандарт шаардлага, аж ахуйн нэгжийн техник ашиглалтын дүрмийг танилцуулж, хөдөлмөр хамгаалал, аюулгүй ажиллагааны талаар БГД-ийн ЗЦТ-ийн байцаагч Б.Сүхбат, нийслэлийн прокурорын газрын хяналтын прокурор Уртнасан нарыг урьж ирүүлэн сургалт явуулсан.

 Тээвэрлэгч жолооч нарын ажлын хариуцлага, сахилга дэг журмыг өндөржүүлэх үүднээс нийт албан хаагч, жолооч нарын хурлыг сар тутам зохион байгуулж ирлээ.

 “ Сонгинохайрхан” болон “ Баянзүрх “ автовокзалын удирдлага, Автотээврийн улсын байцаагч, деспитчер болон орн нутгийн ТАЗГ, дайран өнгөрөх товчоо, постуудтай хамтран ажиллаж, хууль бус хулган тээвэрлэлттэй тэмцсэн нь үр дүнгээ өгч байна. Улирлын гэрээг байнга хангалттай үнэлгээтэйгээр 85-ээс дээш хувьтайгаар дүгнүүлж ирлээ. Зам тээврийн Хөгжлийн яам болон АТҮТ-өөс зохион байгуулж байгаа сургалт, семинарт байгууллагын төлөөлөл, жолооч , тээвэр зохицуулагч, механик инженерүүдийг тогтмол хамруулж байна.Орон нутгийн Автовокзал болон Дархан Уул аймгийн Тээврийн газар, Багануур дүүргийн Тээвэр зохицуулалтын албатай ажлын уялдаа холбоотой ажиллаж, ажил үйлчилгээний талаар тогтмол мэдээлэл авч байна.

 Гэрээний үүргээ зохих ёсоор биелүүлээгүй, удаа дараалан зөрчиж, ёс зүйн алдаа дутагдал гаргасан 53 – 58 УБЧ , 66 – 26 УБЯ , 55 -5 8 УБН , 57 – 90 УАКулсын дугаар бүхий том оврын 4 тээврийн хэрэгслийн жолооч нартай хариуцлага тооцон, компанитай байгуулсан хөдөлмөрийн гэрээг цуцаллаа.

 Багануур чиглэлийн шугам замд такси үйлчилгээ эрхэлдэг дээрхи зөрчлийг гаргасан 49 – 19 УНА , 60 – 63 УБВ улсын дугаар бүхий тээврийн хэрэгслийн жолооч Л.Хишигжаргал , С.Наранбаяр нартай хариуцлага тооцон хөдөлмөрийн гэрээ цуцаллаа.

 2020 оны 07-р сарын 09-ны өдрөөс эхлэн Улаанбаатар – Багануур – Улаанбаатар чиглэлийн хот хоорондын зорчигч тээвэрлэлтийн үйлчилгээг ЗТХЯ –наас гаргасан шийдвэрийн дагуу Нийслэлийн нийтийн тээврийн газарт шилжүүлсэн.

 Дархан Уул аймгийн чиглэлд ажил үйлчилгээ эрхэлж байсан дээрхи зөрчил гарган гэрээний үүргээ зохих ёсоор биелүүлээгүй 04 - 47 УНВ , 70 - 44 УБМ улсын дугаар бүхий тээврийн хэрэгсэл эзэмшигч хоёр жолоочийн гэрээг цуцалж хариуцлага тооцон хөдөлмөрийн гэрээ цуцлагдсан дээрхи 6 тээврийн хэрэгслийн байршил тогтоогч төхөөрөмж GPS-ийг тооцоо дуусгаж салгуулсан болно.

 Авто Тээврийн Үндэсний Төвийн 8-р сарын 21-ны өдрийн № 2/1634 тоот тушаалын дагуу “ Өвөлжилтийн бэлтгэл ажлыг хангах” арга хэмжээг авч хийж хэрэгжүүлэх ажлын тайлан төлөвлөгөөг гарган, заасан хугацааны дагуу тус газар хүргүүлсэн бөгөөд, 9-р сарын 22-ний өдөр компанийн өвөлжилтийн бэлтгэлийг шалгуулж, холбогдох дээд байгууллагаас “ Хангалттай “ үнэлэлтийг авсан болно.

 Жолооч нарын ажлын хариуцлагыг өндөржүүлэх үүднээс сард 2-3 удаа хурал зарлан,хурд болон хуваарийн зөрчил гаргахгүй байх , тээврийн хэрэгслийн бүрэн бүтэн байдлыг рейс тутамд хангаж ажиллах, хөдөлмөр хамгааллын санамжийг өгч байна. Өглөө бүр хуваарьт гарч буй тээврийн хэрэгслийн иж бүрдлийг шалган, шугаманд гарч байгаа жолооч нарт хөдөлмөр аюулгүйн зааварчилгааг өгч тэмдэглэл хөтлөн ажилд гаргаж хэвшүүллээ Дамжин өнгөрөх товчоо , постуудад байнга бүртгүүлж , тийзгүй зорчигч тээвэрлэхгүй байхыг үүрэгжүүлэн ажиллаж байгаа болно .

Авто Тээврийн Үндэсний Төвөөс явуулж байгаа бодлогын хүрээнд хот хоорондын зорчигч тээврийн үйлчилгээнд явж байгаа тээврийн хэрэгсэлийг жилд 4 удаа оношлогоонд оруулах асуудлыг дэмжин, эхний гурван улирлын төлөвлөгөөт оношлогоонд компанийн бүх тээврийн хэргэслийг графикийн дагуу оношлогоонд 100 хувь хамрууллаа. Тээвэр зохицуулагч нарын үйл ажиллагаанд байнга хяналт тавьж, замын хуудас олголт, хураалтыг тогтмол номер дугаараар тулган тэмдэглэл хөтөлж байна.

|  |  |  |
| --- | --- | --- |
|  | АТҮТ-тэй байгуулсан тээвэрлэлтийн гэрээний хэрэгжилтийн байдал | 2020 оны 1- р улиралд 83,4хувь 2 – р улиралд 86 хувь 3-р улиралд 75 хувь  |

 Тээврийн хэрэгсэл нэг бүр дээр хувийн хэрэг гарган, урсгал болон цаг үеийн засвар үйлчилгээг хуваарийн дагуу оруулж бичилт хийн, хөтөлж байна.

 Орон нутгийн авто вокзал болох Дархан-Уул аймгийн Тээврийн газартай, харилцан уялдаа холбоотой ажиллаж, ажил үйлчилгээний талаар харилцан мэдээлэл солилцож нягт холбоотой хамтран ажиллаж байна.

Авто Тээврийн Үндэсний Төвийн Хөдөлгөөн Зохицуулах албатай хамтран нэгдсэн журмаар зорчигч тээврийн үйлчилгээнд явж буй том оврын 15 тэргэндээ байршил тодорхойлох төхөөрөмжийг суурилуулж хөдөлгөөний чиг шугам , аюулгүй байдал ,хурдыг хянах боломжтой болсоны сацуу хурд хэтрүүлсэн тохиолдолд шугам замд хуваарийн дагуу явж буй жолооч нартай холбогдон анхааруулга өгч арга хэмжээ авч хэвшлээ.

 Хот хоорондын зорчигч тээвэрлэлтийн аюулгүй байдлыг хангах,иргэдийн ая тухтай нөхцлийг бүрдүүлэх зорилтын хүрээнд жолооч нарын ажлын хариуцлага,сахилга батыг дээшлүүлэх зорилгоор сар бүр нийт ажиллагсадын хурлыг зохион байгуулж , хурдны асуудлыг тогтмол ярилцаж хэлэлцдэг асуудлыг хэвшил болгосны сацуу шаардлагатай үед нийт жолооч нарын шуурхай хурлыг цаг тухайд нь зарлан хуралдуулж ирлээ.

 3-р улиралын захирлын нэрэмжит үзлэг шалгалтыг 2020 оны 09-р сарын 09-ны өдөр Нийслэлийн прокурорын газрын хамт олонтой хамтран 2017 оны 07-р сарын 01-ний өдрөөс улс орон даяар хэрэгжиж эхлэж байгаа “Зөрчлийн тухай хууль “ –аар зохион байгуулж энэхүү сургалтандаа ЗТХЯ , “ АТҮТ “ ТӨҮГ-ийн холбогдох албаны хүмүүс болон хот хооронд зорчигч үйлчилгээ эрхэлдэг бусад компаний удирдлагууд ,тээвэрлэгч жолооч нараа оролцуулсан нь үр дүнтэй ажил боллоо.

Техникийн түргэн тусламж үзүүлэх гэрээг байгуулан тусламж үзүүлэх цэгт нөөц тээврийн хэрэгслийг шуурхай гаргахаар төлөвлөсөн бөгөөд 2020 оны хугацаанд 2 удаа техникийн саатал гарахад нөөц тээврийн хэрэгслийг цаг алдалгүй гаргаж, 3 удаа цаг агаарын нөхцөл байдлаас шалтгаалсан саатал гарахад техникийн түргэн тусламжийн тэргийг ямарваа нэгэн чирэгдэлгүйгээр хүргэсэн болно. 2020 онд насжилт дуусах том оврын 4 тээврийн хэрэгслийг стандартын шаардлага хангасан,он залуу тээврийн хэрэгслээр компанийн өмчлөлийн тээврийн хэргсэл болгон парк шинэчлэлтийг 1-р улиралд багтаан хийхээр төлөвлөж байна.

2020 оны 12-р сард насжилтаар хасагдах тээврийн хэрэгслийн жолооч нарын нэг бүрчлэн хүлээн авч уулзан компаниас цаашид баримтлах бодлого ойрын хугацааны зорилтыг ухуулан таниулж , санаа бодлыг нь сонсож харилцан ярилцсанаар компани болон жолооч нарын хооронд цаашид гарч болзошгүй үл ойлголцолыг байхгүй болгосон болно.

Эхний ээлжинд насжилтаар хасагдсан 4 тээврийн хэрэгслийг шинэчлэн 1р улиралдаа багтаан БНСУ-аас 2011 оны тэрэг оруулж ирэн жолооч нарыг цалинжуулан ажилласнаар компани өөрийн өмчлөлийн тээврийн хэрэгслийн тоог 50 хүртэл хувьд хүргэж компанийн орлогыг нэмэгдүүлэх зорилт тавин ажиллаж байна.

Дэлхий нийтийг хамарсан COVID-19 цар тахлын улмаас улс даяар өндөржүүлсэн бэлэн байдал зарласан 2020-11-1 ний өдрөөс эхлэн хот хоорондын тээврийн үйл ажиллагаа бүрэн зоссоны улмаас тодорхойгүй хугацаагаар үйл ажиллагааг зогсоосон болно.

“ ТЭЭВЭР АЧЛАЛ “ ХК нь цаашдаа иргэдэд үзүүлэх үйлчилгээг соёлч боловсон,түргэн шуурхай,найдвартай , хүртээмжтэй , чанартай хүргэх үүднээс байгууллагын дотоод зохион байгуулалт,жолооч нэг бүрийн хариуцлагыг сайжруулан , хөдөлмөр хамгаалал , аюулгүй ажиллагааг бүрэн дүүрэн хангаж ажиллахыг зорилтоо болгож байна.

 Компаний дотоодын хяналт шалгалтын журам ,бусад хууль,стандартыг мөрдөн ажиллаж төрөөс баримталж буй бодлогыг дэмжин ажиллах , хэрэгжүүлэх талаар бодлого боловсруулан такси үйлчилгээнд явж буй суудлын тэргийг үе шаттайгаар шинэчлэлт хийж, том оврын тээврийн хэрэгслийн 50 хувийг компанийн өмчлөлийн тээврийн хэрэгсэл болгохоор зорилт тавин ажиллахаар төлөвлөж байна.

 Аялал жуулчлалын хамрагдах хүрээг тэлж Улаан – Үдэ, Итгэлт хамба, Манжуурын аялалыг тогтмолжуулахаас гадна дотоодын аялал жуулчлалыг хөгжүүлэх тал дээр анхааран ажиллаж, орлогыг нэмэгдүүлэх зорилго тавин ажиллана.

 Мөн хот хоорондын зорчигч тээврийн такси үйлчилгээг иргэдэд үзүүлэхээс гадна нийслэлийн нийтийн тээврийн газартай хамтран ажиллаж, хот, хот орчмын такси үйлчилгээний зөвшөөрлийг авахаар төлөвлөж байгаа бөгөөд ингэснээр жолооч, тээвэрчдийн орлого нэмэгдэж, ажлын байрыг 20-25 нэгжээр нэмэгдүүлэх боломж харагдаж байна.

 Өөрийн эзэмшлийн ШТС-ыг ажиллуулж тээврийн хэрэгслийнхээ шатахууны хэрэгцээг дотооддоо хангаснаар тогтмол орлого нэмэгдүүлэх эх үүсвэр харагдаж байна.

 Ингэснээр ажлын байрыг 8-10 нэгжээр нэмэгдүүлэх боломжтой болно.

 “Тээвэр Ачлал нар ” ХХК нь цаашдаа иргэдэд үзүүлэх үйлчилгээг соёлч боловсон, түргэн шуурхай, найдвартай, хүртээмжтэй, чанартай хүргэх үүднээс байгууллагын дотоод зохион байгуулалт, ажлын хариуцлагыг сайжруулан хөдөлмөр хамгаалал , аюулгүй ажиллагааг бүрэн дүүрэн ханган ажиллахыг зорьж байна. Та бид бүгд урьд өмнө ярилцаж хэлэлцсэний үр дүнд компанийн эрхэм зорилгыг тодорхойлсон билээ. ***“Зорчигчдын аюулгүй болон ая тухтай байдлыг бүрэн хангаж, Улсын болон Олон улсын стандартад нийцсэн тээвэрлэлтийг эрхэлж хот болон улсдаа тэргүүлэх чиглэлийн компани болох зорилтыг тавьсан.”***  Чухамхүү энэ зорилгодоо хүрэхийн тулд урагшаа харан хувь хүний илүү ухамсарт үйлдлээр, хүний хүчин зүйлээр нэгэн баг хамт олны хүчээр хичээн зүтгэх хэрэгтэй байгааг тэмдэглэн хэлэхийг хүсч байна. Манай баг хамт олон ч үүнд бэлэн байгаа гэдэгт бүрэн итгэлтэй байна.

 Гүйцэтгэх захирал / Д.Баатарням /